Dette blir de viktigste Tour de Ski-etappene
VG Nett har sett nærmere på de syv etappene - fra prologen i Oberhof 29. desember til monsterbakken i Val di Fiemme 6. januar. I fem av etappene får vinneren 15 bonussekunder, mens det i sprinten deles ut hele 60 bonussekunder for vinneren. Åge Skinstad «frykter» likevel at feltet kommer til å samle seg, og at de viktigste dagene kommer mot slutten av konkurransen. Han mener den fjerde etappen (15 km jaktstart kvinner og 35 km jaktstart menn) fra Cortina til Toblac blir svært viktig. - Du kan ikke komme altfor dårlig ut, du må være med. Når du kommer til etappen som går fra Coritna til Toblac 3. januar er det to muligheter. Det ene er at du har så stort forsprang at du ikke blir tatt igjen av feltet, men det er vanskelig. Dessverre er det slik at sprintpoengene kan bli spist opp av feltet bakfra. Man må ha langt forsprang for å holde forfølgere bak seg. Å være to stykker, ikke nødvendigvis nordmenn, vil være en stor fordel, sier Skinstad og kaller etappen for «avgjørende». - Og hvis du ikke har så mange bonussekunder, vil du ha en stor mulighet til å ta inn på de andre på denne etappen, sier han. Den femte etappen går herrene fem kilometer og damene tre kilometer i Toblach. - For meg bgeynner den virkelige Tour de Ski denne fredagen. Det er da man skal begynne å ta sekunder, sier landslagsjef Vidar Løfshus til VG Nett. - Du må være i teten etter Toblach, ellers blir det vanskelig. Jeg er redd for at feltet er samlet der, mener Skinstad. Skinstad trekker også frem den nest siste etappen, fellstarten i Val di Fiemme. Her er det lagt inn tre spurter for herrene og to spurter for kvinnene som hver gir 15 bonussekunder til vinneren. - Det er masse bonussekunder som deles ut her, bonussekunder som kan bli veldig avgjørende for den siste dagen i bakken, sier Skinstad og legger til: - Men den desidert mest avgjørende etappen er den siste bakken.Lørdag 29. desember i Oberhof (Tyskland) Kl. 13.15: Kvinner - 3 km prolog (friteknikk) Kl. 14.30: Menn - 4 km prolog (friteknikk) Bonussekunder: 1. plass: 15 sekunder, 2. plass: 10 sekunder, 3. plass: 5 sekunderSøndag 30. desember i Oberhof Kl. 13.45: Kvinner - 9 km jaktstart (klassisk) Kl. 14.45: Menn - 15 km jaktstart (klassisk) Bonussekunder: 1. plass: 15 sekunder, 2. plass: 10 sekunder, 3. plass: 5 sekunderTirsdag 1. januar i Val Müstair (Sveits) Kl. 14.00: Kvinner - 1,4 km sprint (friteknikk) Kl. 16.00: Menn - 1,4 km sprint (friteknikk) Bonussekunder: De 30 beste får bonussekunder. 1. plass: 60 sekunder, 2. plass: 56 sekunder, 3. plass: 52 sekunder, 4. plass: 48 sekunder, 5. plass: 44 sekunder...29. plass: 2 sekunder, 30. plass: 1 sekund.Torsdag 3. januar i Cortina-Toblach (Italia) Kl. 12.15: Menn - 35 km jaktstart (friteknikk) Kl. 15.15: Kvinner - 15 km jaktstart (friteknikk) Bonussekunder: 1. plass: 15 sekunder, 2. plass: 10 sekunder, 3. plass: 5 sekunder.Fredag 4. januar i Toblach (Italia) Kl. 11.15: Kvinner - 3 km individuell start (klassisk) Kl. 12.20: Menn - 5 km individuell start (klassisk) Bonussekunder: 1. plass: 15 sekunder, 2. plass: 10 sekunder, 3. plass: 5 sekunderLørdag 5. januar i Val di Fiemme (Italia) Kl. 12.30: Kvinner - 10 km fellesstart (klassisk) Kl. 13.30: Menn - 15 km fellesstart (klassisk) Bonussekunder: * Kvinnene har to innlagte spurter om bonuspoeng, mennene har tre. De ti første får bonussekunder (15, 12, 10, 8, 6, 5, 4, 3, 2 og 1 sekund). * I mål: 1. plass: 15 sekunder, 2. plass: 10 sekunder, 3. plass: 5 sekunderSøndag 6. januar i Val di Fiemme Kl. 11.45: Kvinner - 9 km jaktstart (friteknikk) Kl. 14.50: Menn - 9 km jaktstart (friteknikk)
Langrennssjef Åge Skinstad trekker frem etappe fire, seks og sju som nøkkelkonkurranser i årets Tour de Ski.